CELEX: 32017D2187
Language: hr
Date: 2017-11-16 00:00:00
Title: Provedbena odluka Komisije (EU) 2017/2187 оd 16. studenoga 2017. o produljenju razdoblja valjanosti Provedbene odluke (EU) 2015/179 kojom se državama članicama dopušta odobravanje izuzeća od određenih odredbi Direktive Vijeća 2000/29/EZ u odnosu na drveni ambalažni materijal od četinjača (Coniferales) u obliku sanduka za streljivo podrijetlom iz Sjedinjenih Američkih Država pod nadzorom Ministarstva obrane SAD-a (priopćeno pod brojem dokumenta C(2017) 7489)

24.11.2017   
            
            
               HR
            
            
               Službeni list Europske unije
            
            
               L 309/19
            
         PROVEDBENA ODLUKA KOMISIJE (EU) 2017/2187
   оd 16. studenoga 2017.
   o produljenju razdoblja valjanosti Provedbene odluke (EU) 2015/179 kojom se državama članicama dopušta odobravanje izuzeća od određenih odredbi Direktive Vijeća 2000/29/EZ u odnosu na drveni ambalažni materijal od četinjača (Coniferales) u obliku sanduka za streljivo podrijetlom iz Sjedinjenih Američkih Država pod nadzorom Ministarstva obrane SAD-a
   
      
         (priopćeno pod brojem dokumenta C(2017) 7489)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. prvu alineju,
   budući da:
   
               (1)
            
            
               Provedbenom Odlukom Komisije (EU) 2015/179 (2) državama članicama omogućuje se da odstupanjem od članka 5. stavka 1. Direktive 2000/29/EZ i u vezi s dijelom A odjeljkom I. točkom 2. Priloga IV. toj Direktivi pod određenim uvjetima odobre unošenje na svoje državno područje sanduka za streljivo od drvenog ambalažnog materijala podrijetlom iz Sjedinjenih Američkih Država.
            
         
               (2)
            
            
               Budući da još postoje okolnosti koje opravdavaju to odobrenje i da nema novih informacija zbog kojih bi bio potreban ponovni pregled posebnih uvjeta, to bi odobrenje trebalo produljiti.
            
         
               (3)
            
            
               Na temelju iskustva stečenog primjenom Provedbene Odluke (EU) 2015/179 i na temelju informacija koje su dostavila nadležna tijela Sjedinjenih Američkih Država, primjereno je produljiti odobrenje za 3 godine.
            
         
               (4)
            
            
               Provedbenu odluku (EU) 2015/179 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 7. Provedbene odluke (EU) 2015/179 datum „31. prosinca 2017.” zamjenjuje se sljedećim: „31. prosinca 2020.”.
   Članak 2.
   Ova je Odluka upućena državama članicama.
   
      Sastavljeno u Bruxellesu 16. studenoga 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije (EU) 2015/179 оd 4. veljače 2015. kojom se državama članicama dopušta odobravanje izuzeća od određenih odredbi Direktive Vijeća 2000/29/EZ u odnosu na drveni ambalažni materijal od četinjača ( Coniferales ) u obliku sanduka za streljivo podrijetlom iz Sjedinjenih Američkih Država pod nadzorom Ministarstva obrane SAD-a (SL L 30, 6.2.2015., str. 38.).